
RUSANOVE POSLOVICE I MUDRE IZREKE 
(U POVODU 200. OBLJETNICE ROĐENJA) 


Ferdo Rusan (1810.-1879.) bio je jedini Ilirac koji je djelovao u Podravini, te je po- 
kušao svoja iskustva i zvanja koja je stekao u vojničkoj službi prenijeti svojoj rodnoj 
grudi, osobito Virju kao satniji Đurđevačke pukovnije. Trebalo bi objaviti sabrana 
djela Rusanova jer bi se samo tako vidjela njegova mnogostranost. No ovom prilikom 
objavljuju se poslovice i mudre izreke koje je Rusan prikupljao tijekom svog života a 
neke i objavio u varaždinskom listu “Pučki prijatelj" 1868. i 1869. godine. Iz tih po- 
slovica može se mnogo toga iščitati jer su odraz života i vremena o kojem malo znamo 
zbog nedostatka izvora, i upravo radi toga smatramo da je vrijedna njihova objava. 


Ključne riječi: Ferdo Rusan, Ilirac, poslovice, Virje. 


Martin Mihaldinec je objavio 2009. godine rad “Podravski Ilirac Ferdo Rusan 
(1810.-1879)" 'obilježavajući 130. godišnjicu njegove smrti, a isti je objavio i 
više radova posvećenih Hrvatskom pjevačkom društvu “Rusan".* To ima puno 
opravdanje jer Martin Mihaldinec je Virovac koji je očito najbolje osjetio kroz ži- 
vot koliko Rusan znači za Virje jer su mnoge njegove poruke i pouke utkane u ži- 
vot ovog nekoć najvećeg sela u Hrvatskoj. Mihaldinec je time vjerojatno nastojao 
nadopuniti ali i pojednostaviti moju monografiju “Ferdo Rusan 1810.-1879. Od 
vojnika do ilirskog i pučkog pjesnika te nositelja prosvjetiteljskog i gospodarskog 
života Podravine.'* koju sam objavila potaknuta istim osjećajem prema ovom 
velikanu kao i Mihaldinec. Smatrajući da je višestruka djelatnost Rusana vrijedna 
pažnje pisala sam o njemu 1998. kao braniocu sjevernih granica Hrvatske na 
Dravi 1848.* te_2003. o njegovoj gospodarskoj aktivnosti, te ponovno 2004. 


1 Podravski zbornik, Koprivnica, 2009., str. 222-235. 

2 Martin Mihaldinec, HPD Rusan, Virje, 1884.-1984., Virje, 1985.; Isti; 120 obljetnica HPD “Ferdo Rusan? 
Virje, Hrv. kajkavski kolendar 2000., Čakovec, 1999., 85-88. Ispričavam se g. Mihaldincu što ga nisam citirala 

u mojoj knjizi o Ferdi Rusanu, no nisam znala za njegove radove. G. Martin Matišin a ni škola s Draženom 
Podravcem nisu mi ih poslali, iako su mi inače slali sve što je izlazilo u Virju osim prve knjige “Neotesanog pisma 
mome prijatelju? Marijana Zubanovića. (Bjelovar, 1998). 

3 Samobor, 2004. str. 1-302. 

4 Mira Kolar-Dimitrijević, Podravina u 1848. godini, Historijski zbornik, 51, Zagreb, 1999., str. 101-111 

5 Ista, Nepoznata gospodarska djelatnost virovskog pjesnika i skladatelja Ferde Rusana polovicom 19. stoljeća. 
Zbornik: Stjepanu Antoljaku u čast, Izd. Hrvatskog arhiva u Zagrebu, Zagreb, 2003., 273-285. 

kao osobi koja je znatno utjecala na razvoj školstva u Virju,“ a Rusanova aktivnost 
provlači se kroz druge moje radove o sjevernoj Hrvatskoj, jer je on nezaobilazan 
ne samo za Virje već i za šire područje. Osim Mihaldinca čini mi se da ima još po- 
klonika. Tako je u poznatoj subotnjoj radio emisiji “Putujmo Hrvatskom? Julije 
Petričević, koji je radio kao učitelj u Virju od 1950. do 1956. najljepše govorio o 
Ferdi Rusanu i pjevačkom društvu “Rusan", pojačavajući moje misli da bi Ferdi 
Rusanu trebalo dati više nego ulicu u Virju, Bjelovaru i Zagrebu jer Ferdo Rusan 
je bio za Podravinu ono što je Luka Purić bio u hrvatskom narodnom preporo- 
diteljskom pokretu bio za Međimurje pola stoljeća kasnije, a Slovenac Stanko 
Vraz u Zagrebu.“ Da nije bilo Ferde Rusana tko zna gdje bi bila granica Hrvatske 
s Mađarskom. Čak ni Antun Mihanović u svojoj glasovitoj pjesmi “Hrvatska 
domovina" koja je objavljena u Danici 1835. i koja je ponešto prerađena 1891. 
postala hrvatska himna ne spominje rijeku Dravu već samo Savu i Dunav. Ire- 
balo je da netko osvijesti narod između Save i Drave o njegovoj “ilirskoj“, dakle 
slavenskoj i hrvatskoj pripadnosti a tu najveća zasluga pripada Ferdi Rusanu jedi- 
nom Ilircu iz Podravine. 

Djelatnost Ferde Rusana je vrlo raznolika i spomen na njega ne smije nestati. 
On je izvukao Virje iz krajiške tame i dao Virovcima samosvijest da su vrijedni 
i sposobni ljudi te da trebaju krenuti putem prosvjete i obrazovanja. No za ra- 
zliku od drugih krajeva koji itekako paze na okrugle godišnjice svojih velikana 
200 godišnjica od rođenja jedinog podravskog ilirca Ferde Rusana nije krajem 
2010. godine i proslavljena. Čini mi se da suvremena politika možda ne ide u 
prilog načinu kako je Rusan mislio i radio, od granice na Dravi, pa do rada do- 
brovoljnog kazališta na narodnom jeziku 1853. kada su svugdje već zabranjena. 
No drugačije nije mogao. On je u svojem vremenu bio najveća i najznačajnija te 
jedina ilirska ličnost u Podravini koja je prikazana na svim slikama koje govore 
o ilircima, i s tog ga pijedestala nitko ne može maknuti. Radio je i pisao kako 
je znao i umio kako bi Podravce preveo u krug narodnjaka te je bio produžena 
ruka i Ljudevitu Gaju i Ivanu Kukuljeviću -Sakcinskom koji kako se čini nisu bili 
u Podravini. Rusan je to činio pjesmom, člancima, radom, borbom, muzikom, 
predavanjima, pripremanjem kazališnih predstava u Virju 1850.-1853., prevođe- 
njem, iskoristivši sve svoje sposobnosti koje su mu ostale nakon dugogodišnjeg 
boravka u vojsci da osvijesti podravski narod u narodnosnom smislu, ali i da ga 
upozna s gospodarskim dostignućima, modernim voćarstvom, svilarstvom i dru- 
gim vještinama po kojima su Virovci bili dugo poznati u Hrvatskoj. Zbog svega 
toga odlučila sam se da ponovno posegnem za mojim miljenikom te da objavim 


6 Ista, Virovski ilirac Ferdo Rusan i narodno školstvo polovicom 19. stoljeća, Anali za povijest odgoja, vol. 3, 
Zagreb, 2004., str. 161-182. 

7 Zvonimir Bartolić, Luka Purić - hrvatski narodni preporoditelj Međimurja. U prigodi 85. obljetnice smrti., U: 
Sjevernohrvatske teme, knjiga VI., Zagreb 2001., str. 20-28. 

Ferdo Rusan iz sredine 19. 
stoljeća (Hrvatski povijesni 
muzej u Zagrebu). 


poslovice i mudre izreke koje su izlazile u varaždinskom listu Pučki prijatelj. Bilo 
je to 1868. i 1869. godine dakle u vrijeme sklapanja Hrvatsko-ugarske nagodbe 
kada su Mađari slavodobitno opet dobili pod svoju gospodarsku i financijsku 
nadležnost što mora da se Ferdi Rusanu činilo strašnim jer je čitavo djelovanje 
kao ilirca usmjerio na jačanje narodnog jezika, narodne kulture i narodne samo- 
svijesti ali i narodnog gospodarstva. Zanimljivo je da je davao i male potrebne 
kredite seljacima uz male ili nikakve kamate, pa je na taj način prethodio Reifei- 
senovim i Deličevim štedionicama, gdje kamata nije bila velika niti konstantna.š 
Ferdo Rusan rođen je u Pavlin Kloštru, selu Đurđevačke krajiške pukovnije 10. 
prosinca 1810. a umro je u Bjelovaru 2. svibnja 1879. godine, te je kao jedini 
ilirac s ovog područja ostavio značajan trag u podravsko - bjelovarskom kraju, 
djelujući na jačanje hrvatskog jezika i narodnih tradicija i običaja. Privučen lju- 
bavlju za rodni kraj on se nakon umirovljenja vratio u Podravinu, te je živio u Še- 


8 Sveti Augustin branio je ubiranje kamata. Stvaranja jeftinih kredita bio je san mnogih ekonomista. 
Bangladežanin Muhamma d Yunus uspio je stvoriti Grammen banke u kojoj su se davali krediti bez kamata te je 
uspio ovaj sistem proširiti na mnoge zemlje svijeta. (Muhammad Yunus, Bankar siromašnih. Mikrokrediti i bitka 
protiv siromaštva u svijetu, (Zagreb, 1995.(?)). Rusan je bio vrlo ponosan na ovu aktivnost pa je to iskazao i u 
oproštajnom govoru Virovcima 1874. godine. (M. Mihaldinec, E Rusan, n.dj., str. 232) 

movcima i Virju i od 1873. godine u Bjelovaru, gdje je u mladosti polazio vojnu 
školu i gdje je našao dosta starih prijatelja, te je radio - koliko mu je dopuštalo 
zdravlje - kao suradnik bjelovarske Čitaonice. Vojni krugovi su ga uvijek lijepo 
primali zbog toga što je bio čovjek lijepe riječi, lijepe pjesme i dobre muzike a 
u mladosti i lijepe vanjštine. Objavljujem i do sada nepoznatu Rusanovu sliku 
iz 1861. ili 1864. koju je nedavno pronašao Mr. Željko Karaula." Naime Ferdo 
Rusan je bio 1861. i 1864. vrlo poznata ličnost u Hrvatskoj, u prvom slučaju 
kao kandidat za Hrvatski sabor gdje je odbio kandidaturu riječima:"...spoznavši u 
Bjelovaru što se tu hoće da se tuj dvije sebi protivne želje izpuniti ne dadu, zabvalih 
se na izboru. Volio sam se još za vremena strpiti, ukloniti neprilici i napadanju koje 
bi me bilo od protivne misleće stranke postiglo kao što je postiglo moga nasliednika 
pokojnoga Bosanca.', a u drugom kao izlagatelj brojnih izložaka na Prvoj Dalma- 
tinsko-hrvatsko-slavonskoj izložbi u Zagrebu 1864. godine, pa ga je vjerojatno 
slikao i glasoviti zagrebački fotograf Pommer. Kao prvi i jedini ilirac u Podravini 
on je s velikim naporima i na razne načine potiskivao njemačke i mađarske riječi 
koje su bile silno prisutne u svakidašnjem životu krajišnika u Podravini, te je 
iznenađujuće kako je uspijevao da nikada ne ubaci neku njemačku riječ u svoje 
tekstove, što mu je vjerojatno bilo vrlo teško s obzirom na vojničko školovanje 
u Bjelovaru i vojničku karijeru u raznim pukovnijama, gdje je službeni jezik bio 
njemački. Neću ponavljati životopis Ferde Rusana o kojem je dosta pisano. 

Rusan je namjeravao živjeti u Virju do smrti. No dakako nije više mogao poslije 
sklapanja Hrvatsko-ugarske nagodbe 1868. pisati kao prije, a nije to mogao ni 
Ljudevit Gaj. Ferdo Rusan se okreće objavljivanju poslovica i mudrih izreka, na- 
stojeći na taj način nastaviti svoju djelatnost u drugom obliku. Iako je virovska 
čitaonica s knjižnicom osnovana tek 1878. godine za pretpostaviti je da je u to 
osnivanje bio umiješan i Ferdo Rusan koji je bio među onima koji su upravljali 
bjelovarskom čitaonicom. Rusan je u svakom slučaju bio dobri duh Virja i Še- 
movca, jer je svratio pažnju čitave hrvatske javnosti na to najveće hrvatsko selo, 
pa je to našlo odraza i do naglog procvata Virja u vremenu razvojačenja, osobito 
na području poljodjelstva i stočarstva, ali i prosvjete, te je u Virju izgrađena 1893. 
zgrada za građansku i pučku školu kakovu nisu imala ni mnogo veća mjesta, a 
radom te škole pokrenute su mnoge značajne inicijative.'" Upravo zbog Rusana 
Virje je došlo u uži izbor za kotarsko sjedište nakon razvojačenja đurđevačke 
krajiške pukovnije 1872. godine. Radi postignuća tog cilja nastojala se voditi 
oportunistička politika koja nije odgovarala Rusanu. Rusan je morao otići jer su 
se mnogi prisjećali njegove žestoke borbe protiv Mađara 1848. godine. Rusan je 


9 Rusanova slika se nalazi u fototeci Hrvatskog povijesnog muzeja. Najljepše zahvaljujem kolegi mr. Željku Karauli 
iz Bjelovara što mi je poslao spomenutu sliku. Slika je vjerojatno iz 1861. ili 1864., jer je Rusan bio vrlo aktivni 
izlagač na Prvoj Dalmatinsko-hrvatsko-slavonskoj izložbi 1864. u Zagrebu, a njegova lijepa pojava svakako je 
privlačila pažnju. 

10 Dražen Podravec, 250 godina virovskoga školstva, Virje, 2009. 

1874. preselio u Bjelovar. No takva politika ni Virju a ni Novigradu Podravskom 
nije pomogla i Đurđevac je postao kotarsko središte. Rusan je u Bjelovaru našao 
utočište kod bratove obitelji a Bjelovarčani koji su već imali čitaonicu lijepo su 
ga prihvatili, premda mu je gluhoća onemogućavala da istupa u javnosti. Pored 
toga poslije Ilirca Ivana viteza Trnskog, privremenog upravitelja i župana Bjelo- 
varske županije od srpnja 1871. do ožujka 1872. godine za velikog župana dolazi 
grof Robert Oršić Slavetićki, a ovog 15. siječnja 1875. Ljudevit pl. Raizner te 7. 
listopad 1879. godine Lazar Davidović, krajiški časnik. Osim Trnskog i Davido- 
vića svi su veliki županu u Bjelovaru bili plemići koji su u teško doba propada- 
nja plemstva u Hrvatskoj nastojali zauzeti određene položaje u upravi, a Rusan 
nikada nije prijateljevao s plemstvom." Rusan se je kao ilirac, narodnjak, ali i 
zbog zdravlja teško snalazio u novoj sredini, a ponajbolje se snalazi u Bjelovarskoj 
čitaonici jer je sudjelovao kod otvaranja Ilirske čitaonice u Pečuhu 1839. godine. 
U Bjelovarskoj čitaonici i umire. Ferdu Rusana je 2. svibnja 1879. oborila kap. 
Bio je taj dan u bjelovarskoj čitaonici te je sjedio kraj peći. Nije se osjećao dobro, 
ali se je ipak uspio odvući u sobu, ali malo iza toga našla ga je nevjesta Tereza 
Rusan mrtva na zemlji “jer mu je kap pala." Sahranjen je 4. svibnja 1879. na 
bjelovarskom groblju i bio je ispraćen od mnogih. Prijatelj Sablić piše “Ako 1 jest 
bura silnom dvodnevnom kišom sav sjaj uništavala, to ga ipak svi i vojni i nevojni 
uredi od najvišega do najnižega činovnika te gradjanstvo do groba dopratili./.../ A 
u oporuci svojoj ostavi 400 forinti za grobni kamen pod uvjetom, da mu metnu ove 
reči na nadgornicu “Sve do svoje smrti rođo - i domoljub". Želja mu je bila ispu- 
njena samo djelomično. Spomenik je bio postavljen već 30. listopada 1879., ali 
bez tih željenih stihova, što najbolje odražava političke prilike u tom vremenu.'“ 
Zanimljivo je da su Bjelovarčani također spoznali Rusanovu veličinu iako je naj- 
bolje godine života živio u Podravini a ne u Bjelovaru. Očuvali su njegov grob 
s reljefom, njegovu kuću na koju su položili spomen ploču, a i dali su i svojem 
zborniku ime Rusan, odnosno Rusanova zviezda. Vrlo lijepo, jer naše velikane ne 
treba zaboraviti. 

Ovaj je rad napisan kako bi se ponovno podsjetilo na Ferdu Rusana. Rusan 
to svakako zaslužuje zbog toga što je branio hrvatski dom od svih te iako je znao 
nekoliko jezika, uvijek je pisao samo “ilirski? i tako pjevao, pisao svoje poučne 
članke, radio na kazališnim predstavama u narodnom jeziku kada se to više nig- 
dje drugdje nije moglo (1850.-1851.) i pored toga djelovao u sredini u kojoj je 
živio da postane žarište domoljuba i domoljublja pa je to ostavilo dubokog traga 
u samosvojnosti ljudi, oporosti njihove prirode, tvrdoći ali i dobroti za rane hu- 
mane i prosvjetne akcije od kojih Hrvatsko pjevačko društvo “Rusan" nema mali 


ll Željko Karaula, Veliki župani bjelovarski (1872.-1924./1941.-1945.) Katalog izložbe. Izd. HAZU., Zagreb - 
Bjelovar, 2011., str. 16.-22. 
12 Isto, str. 18. 

značaj jer djeluje i danas.!? 
U ovom radu osvrnut ću se samo na Rusanovu aktivnost kao sakupljača i objavlji- 
vača poslovica i mudrih izreka, premda bi bilo vrijedno da se objave sabrana djela 
Ferde Rusana, jer on je cijeli život pisao, skladao i pjevao.“ 
PA 

U 19. stoljeću na ovaj rod književnosti gledalo se s poštovanjem, jer ih je i 
nepismeni narod rado prihvaćao. Poslovice se mnogo koriste u usmenoj književ- 
nosti ali ih nalazimo ugrađene i u mnoga književna djela druge vrste. Milivoj So- 
lar kaže “Poslovica u obliku tvrdnje ili upute sažeto izražava neke obično na prvi 
pogled skrivene osobitosti ili zakonitosti životnih pojava, ljudskih ili prirodnih 
zakona ili pak načina ponašanja.?'* Poslovice su u raznom obliku objavljivane i 
prije Rusana. 
Pavao Riter Vitezović je objavio zbirku poslovica pod nazivom “Priručnik aliti ra- 
zliko mudrosti cvitje", (Zagreb, 1703.). Poslovicama se bavio i Kanižlić. Važnost 
i korisnost poslovica je uočio Matija A. Relković, pa je objavio “Nek je svašta iliti 
sabranje pametnih riči" 1795. godine. Godine 1813. zagrebački biskup Maksi- 
mlijan Vrhovac je naložio područnom svećenstvu da skuplja narodne pjesme, 
pripovijetke i poslovice i svećenstvo je skupilo mnoštvo ovog usmenog narodnog 
blaga. Osobito su se rado skupljale poslovice, kao i mudre izreke koje je stvorio 
život. Mnogi učitelji a i svećenici su prikupljali i poslovice i mudre izreke ali 
ih nisu svi objavili. Tako je radio i kajkavski pisac Tomaš Mikloušić, župnik u 
Stenjevcu na početku 19. stoljeća,“ koji 1821. u “Izboru dugovanj vsakoversneh 
za haseni razveselenje služečeh? u IV. svesku objavio brojne poslovice. Rusan je 
neke Mikloušićeve poslovice samo preveo na štokavski, čime su ušle i u Rusanove 
poslovice pouke iz kršćanske moralne teologije.'7 

sA 

U vremenu kada nakon sklapanja Hrvatsko - ugarske nagodbe ilirska ideja 
biva nepoćudna Rusan se okreće priređivanju za tisak poslovica koje je skupljao 
dugo godina. On ih je ponudio na objavljivanje varaždinskom učitelju Bartolu 
Francelju, koji je bio vlasnik i urednik lista Pučki prijatelj, koji je počeo izlaziti 
u Varaždinu 1867. godine da bi se nakon 1873. preselio u Zagreb.'š Bio je to 
IU lalia čini "Pitnijinih Hrvatskom" Julije Petrinović koji je bio učitelj u Virju od 1950. do 1956. prisjetio se 
i Virja i Ferde Rusana i društva Rusan s najljepšim riječima. Julije Petrinović je došao sa ženom Marijom u Virje iz 
Ludbrega te je pribilježio puno zapisa o Virju, organizirajući s djecom i igrokaze. (Mr. Dražen Podravec, Povijest 
virovskog školstva 1759.-1999.", Virje, 1999., str. 91.) 
14 U Bjelovaru je 1873. pomogao osnivanju Hrvatskog pjevačkog društva “Dvojnice" te stoga ne iznenađuje da su 
Virovci 1884. osnovali Hrvatsko pjevačko društvo “Rusan" koje djeluje i danas. 
15 Milivoj SOLAR, Teorija književnosti, Zagreb, 1977. 
16 Stjepan Hranjec, Mikloušićeva prirečja, Hrvatsko zagorje, VII, 2001., br. 2, str. 53-57. M. Kolar-Dimitrijević, 
Gospodarske prilike u Hrvatskoj u doba Tomaša Mikloušića (1767.-1833.), Zbornik Mikloušić, Jastrebarsko, 
2010. 


17 Ivan Cesarec, Dramsko-scenski rad Tomaša Mikloušića, Hrvatsko Zagorje, VII, 2001., br. 2, 38. I 
18 U Zagrebu urednik mu je bio Dragutin Jagić a uredništvo se nalazilo u kući barunice Kušlan na Markovom 

list, pisan isključivo za seljaštvo, pa su tekstovi jednostavni i lako čitljivi. Rado 
je čitan u Hrvatskom zagorju ali i u Međimurju i Podravini. Urednik je prihva- 
tio Rusanovu ponudu i tijekom 1868. i 1869. godine Ferdo Rusan objavljuje u 
svakom broju lista po nekoliko poslovica pod naslovom “Načela života čovječega 
te mudre i istinite izreke. Sabrao i po izkustvu umnožio E R-n. Kroz Pučkog 
prijatelja vodila se borba za standardni hrvatski jezik odnosno štokavsko narječ- 
je, iako taj još nije bio točno definiran. Pitanje hrvatskog jezika intenziviralo se 
pojačano poslije Hrvatsko - ugarske nagodbe 1868. godine pa su novine Pučki 
prijatelj bile izvanredno značajne za prodor “ilirskog" jezika na područje Hrvat- 
skog Zagorja, te su tu određenu ulogu svakako odigrale i Rusanove poslovice i 
mudre izreke, nasuprot svećeniku Ignacu Kristijanoviću i drugima koji su čuvali 
kajkavsku baštinu te smatrali da bi kajkavski trebao biti standardni jezik u kra- 
ljevinama Hrvatskoj i Slavoniji. Ma kako Rusanove poslovice bile “sklepane", 
odražavajući da je njihov tvorac “vojnik? i nevješt lijepim frazama, one odražava- 
ju duh naroda i stavljaju naglasak na društvene vrijednosti te kritiziraju ono što 
ne valja. Ujedno su one omogućile Rusanu da izloži ono što ga muči i da pokuša 
utjecati na ispravljanje krivih stvari. Ima u tim poslovicama mnogo raznih pou- 
ka, mnogo narodne ali i Rusanove mudrosti. Pod nazivom “Rusanove poslovice i 
mudre izreke" su te poslovice i izreke izlazile sastavljene po Rusanu, adaptirane 
jezično i sadržajno, te nisu posve originalna djela. No tako je Ferdo Rusan činio 
i s muzikom preuzimajući prijemčive talijanske melodije u sastavljanju muzike 
za svoje pjesme. Možemo kod poslovica uočiti veliku nedorađenost u jeziku, ali 
kada se uzme vrijeme kada ih Rusan objavljuje one su izvanredno važan izvor za 
život naroda osobito što su nam drugi izvori zbog uništenosti općinskih arhiva 
mnogih mjesta, pa i Virja i Đurđevca drugi materijali nedostupni. Poslovice nam 
ukazuju na međuodnose ljudi, ali i o odnosu prema stvarima. Bogato je to vrelo 
spoznaja o interesu Podravaca za stvari, ljude i životinje. Sam život je inspirirao 
Ferdu Rusana za sadržaj njegovih poslovica. 
Rusanovim poslovicama do sada nije posvećivana nikakva pažnja. Rusanove puč- 
ke poslovice čuvaju se i u posebnom svesku koji se čuva u Nacionalnoj i sveuči- 
lišnoj biblioteci. Na njih sam upozorila 2004. godine.'? I u ostavštini etnomuzi- 
kologa Franje Kuhača - Kocha nalazi se 259 papirića s Rusanovim poslovicama.?“ 
Očito ih je Ferdo Rusan dugo sakupljao, neke izmislio, neke prikupio, a onda 
neke i objavio u Pučkom prijatelju. 

U Podravini su se još polovicom 20. stoljeća u govoru mnogo koristile poslo- 
vice i uzrečice koje je zabilježio ili izmislio ilirac Ferdo Rusan. Mnoge narodne 


trgu. Kasnije se list opet vraća u Varaždin a urednik mu je Franjo Stepanek, učitelj na Višoj djevojačkoj školi u 
Varaždinu (Pučki prijatelj, 25, 11. XII. 1874., str. 194). List istoimenog naziva izlazio je kasnije i u Krku. 

19 M. Kolar-Dimitrijević, E Rusan., n.dj., sr. 178. Na više mjesta netko riječ “Krajišnik" zamijenio riječju 
“Hrvat". 

20 Hrvatski državni arhiv, Ostavština Kuhač, Rusanove pučke poslovice, D-1-3. 

poslovice bile su unesene u čitanke za osnovnu školu, koji su carevom odredbom 
od 1848. morali biti za osnovne škole na narodnom jeziku. Kod tog posla možda 
je imao neki utjecaj i Ferdo Rusan, koji je kao i Petar Preradović imao vojničku 
karijeru, te je bio premještan iz mjesta u mjesto, ali je svugdje tražio i nailazio 
“slavenski" narod i širio svoje spoznaje, sakupljajući mudre izreke a i slavenske 
riječi. Školovan u Bjelovaru on je kao krajiški časnik proveo mladost na području 
sjeverne Italije, Temišvara i Baranje. Izvanredna duha on je prihvaćao nove spo- 
znaje tadanjeg svijeta i kada se je smjestio u Virju kao umirovljenik on je nastavio 
skladati, pjevati, poučavati, čitati, a bavio se i svilarstvom i kasnije vinogradar- 
stvom. No primarno on je bio preporoditelj, poučavatelj naroda, a radio je to na 
razne načine: Pjesmom, glazbom, poslovicama, savjetima i sl. Pomalo se mije- 
njalo stanovništvo koje je prihvaćalo njegov način govora i njegov način pisanja, 
a to je bio narodni jezik zagrebačke škole. Rusan je nastojao pisati ijekavskom 
štokavštinom ali u tome nije potpuno uspio jer on sam nije bio filolog ni jezičar 
a ni dovoljno školovan da ustraje na onom što je prihvaćao kao poticaje izvana. 
No preko poslovica štokavština je laganije hvatala korijen u narodu, a pored toga 
poslovice, uzrečice odnosno savjeti su bili i moralna i gospodarska pouka narodu, 
do kojega nisu dolazile u to vrijeme nikakve novine koje su kasnije utjecale na 
jezik. Poslovice su dakle imale i politički ali i etički cilj u vremenu kada je mno- 
go toga bilo ugroženo uslijed centralističke politike Beča i Pešte. Mi ne znamo 
kako su Rusanove poslovice utjecale na narod Podravine i Hrvatskog Zagorja ali 
svakako su utjecale jer to je bila koncentracija znanja i spoznaja. Narodne izreke 
dokazuju što je zaokupljalo duh naroda i one su imale velikog utjecaja na izgrad- 
nju ne samo političke svijesti već mnogo više na području etike i morala. Trebalo 
je stvoriti poštenog čovjeka, a to u vremenu poslije 1848. kada se nije znalo što 
je Hrvatska i kome pripada i nije bilo lako. Pohvala i kuđenje poziv da se živi 
skromno i oprezno je i poziv za čuvanje budućnosti. 

U Podravini 19. stoljeća nitko nije toliko pažnje posvećivao poslovicama i uzre- 
čicama kao Ferdo Rusan. Mnoge od njih se čuju i danas kao narodne poslovice 
i narodna mudrost, premda nitko nije istražio njihov korijen a mislim da je Ru- 
sanova uloga u odgoju naroda preko poslovica i uzrečica izvanredno značajna. U 
rukopisnoj ostavštini Kuhača, s kojim je Rusan bio poznanik nalazi se svezak koji 
nosi naslov “Rusanove poslovice" a koji sadrži više stotina poslovica i uzrečica. 
Kako su one dospjele u Kuhačevu ostavštinu ne znamo no možda mu ih je dao 
sam Rusan namjeravajući s Kuhačem pokrenuti neko izdanje s tim sadržajem jer 
bi to bilo jedino opravdanje. 

Ne mogavši ništa dočekati od ove suradnje, a vidjevši da ga Nagodba ionako 
ograničava u svakom javnom radu, prilazi sam objavljivanju mudrih izreka u Puć- 
kom prijatelju. Možda je Rusan mislio objavljivati poslovice i uzrečice i drugdje, 
ali nije stigao zbog bolesti i neimaštine u koju je zapao a i ne podrške nekadašnjih 

Poučan i zabavan tjednik za puk trojedne kraljevine, 
> - nosnoj 
Broj 26. U Varaždinu, u četrrtak 2. srpnja 1868. God. IL 


ha [ To su izkusili i ovješbali umni i napredni voćari, a naši se 
Klaštrenje voćakah ljeti. | čitatelji moga. ovim izkustvom služiti na svoju korist. . 
U nas ima žalibože wnogo i miogo manje voćakah, nego | Ovamo možemo uzeti i slačaj, kad sa staro drvo po 
što bi jih moglo biti; a šta jih ima, opet nisu, kakove bi | dragi patciepi. Ovakove voćke preciepljivaja dandanas napredni 
mogle biti. Prvo dolazi odatle, što se još nije uvidila velika | voćari tek onda, kako su prolistala, paće i ocvala, nipošto pako 
korist, koja donosi voćarstvo, a drago leti u tom, što ljadi | prolječa kako se to obično čini po starom običaja. Kako se 
nisu vješti u ovoj stroei. Nu o tih stvarih govoriti ćemo na- | pako vođke klašire, razložimo u. budućem , broja. 
pose, a danas nešto o klaštrenja voćaksh imenitb kada staji 
posao najprebitačnije obavlja. j 


Voćko nakih gospodarah, imenito seljanah, nisu ni najmanje | Nešto o uspjehu bubogojstra ljetošujega, 1 o go- 
takove, kakove bi morale biti. Ima bona njih puno ograsakah toroj propasti svilarstva domaćega. 
koji sa usahnali; ima tamo puno tako svasih rodeojaćak (mla- Ima tomu mnogo godinah, nakoliko se to sjećam, odkad 


zovah), te Jest granab, koje su neplodne; ima prestarih granah, | nija, polag megn iskustva, lako uharno (poroljeo) po kakvoću 
koje sa prestale rudjali.  Stogu je krodnja pregusta, pa je na | (dobrotu) zapredakab (čaaricah) dospjelo bubogojstro, kao uprar 
može ni vjetar promahivati, ni sunca obanjavati. Nadalje nala- | ljetos. , Nezoam, da li je tomu doprinielo izprva ugodno vrie- 
zimo na vočkah naših gospodarah puno maba, puno lišaja, mrtro. | ma ili zdravo sjeme, ili pako oboje. Dosta tomu, rriame bi- 
kore, pa i ljepak; Sve to je uzrok, da | ooro malo voćakah, | jade iz početka .— kod mena od 10. svibaja — skroz povoljno, 
što jih imadu naši gospodari, me pruža one koristi, Sto bi ju | da nemože bolje, po naše poslovanje, jer je pri tom prirodna, 
pražalo, da sa u redu kako valja. | iko je najpoglavitije u strari, a na umjetaa djalorala toplina, 

Na koliko sa kod nas voćke ipak klaštre i čista, obavlja | gu od 5. m. t. nasuprot stane žalihože dan ga din krox osam danah 
sa taj posšo u proljeće. To De valja, onim ako to čini vještak, i avaki ćag, jesti po dva dana i dyie peći rastopce. kango da je 
U proljeća je voćka gola, bez lića; s toga se tažko rezluči | toma zbilja Međard kriv, lo rodje to guiće daćditi, što je babo- 
plodouosaa od neplodne granu, pa se često odreie valjana, a | gojitelju, osobito koji je više od '/, (četvrt) lota pazavacah 
ostavi neraljana grana. Posve ja drugčija to ljeti. Onda će i | zadovoljiti imao, maogo brige zadalo. Nu poslie brdjavoga 
manje vješt voćar posve lahko razabrati, koje su grane suvišne, | mora da sliadi liepo vrieme, tako ja dbilo, i tim dospje opet 
koje nisu voć ničemu, ta jih moramo odstraniti, da ne aznotaju Imaš bezkoristni podhvat, kao što ćemo dalje saznati. m svj 
zdravim.  Opasiš li, da je sa kojoj grani sitoije (drobnije) i , prarilni tečaj, premda nam loša m tom sreća, — me veću 
bijedje lišće, mego je na drugoj, to je znak bolesti i takova | prrobitaoj madi, a kojoj bi tako po prodaracea, kao i po kupca 


Naslovnica jednog broja Pučkog prijatelja iz 1867. godine. 


prijatelja. Jezik ovih Rusanovih poslovica u Kuhačevoj ostavštini je prilagođen 
pravopisu iz 1870., a poslovice su složene su po abecedi. Ima ih vrlo mnogo, pri 
čemu su mnoge doista općenarodne, no neke je očito iskovao Ferdo Rusan osluš- 
kujući bilo naroda. I ove poslovice se donose na kraju ovog rada jer ukazuju kako 
se je utjecalo na narod da prihvati štokavštinu, ali istovremeno se kroz poslovice 
vršio i utjecaj na odgoj djece. 

Podravina je uvijek voljela poslovice, aforizme, posebice, narodne pripovi- 
jetke, pjesme. To je ugrađeno u dušu naroda ovog kraja. Ferdo Rusan je mnogo 
pridonio moralnom i etičkom uzdizanju naroda prenoseći svoje bogato iskustvo 
u narod pismeno ali i usmeno, što je zbog njegovog života u Virju bilo neminov- 
no i velika je šteta što je požar u Virju uništio veliki dio pismene dokumentacije. 

4. 

Rusanove poslovice objavljene u Pučkom prijatelju. Bartol Francelj je Rusa- 
nove poslovice počeo objavljivati 10. rujna 1868. te je za Rusanove izreke otvorio 
posebnu rubriku “Načela života čovječega te mudre i istinite izreke" (Rusanove 
poslovice). Preko ovih poslovica štokavski jezik je ulazio u Hrvatsko Zagorje i 
Podravinu gdje se je Pučki prijatelj prodavao. Ujedno se na tim tekstovima može 
analizirati Rusanov jezik i pravopis, proučavati krnje rečenice a i smisao onog 
što je Rusan želio savjetovati svojim krajišnicima, što je smatrao važnim za život. 
Rusan je bio jedini ilirac koji je živio na području Podravine i stoga je njegovo 

djelovanje vrlo kompleksno, i još uvijek nedovoljno proučeno.“' Rusanove po- 
slovice objavljujem u obliku kako su tiskane u Pučkom prijatelju 1868. i 1869. 
godine, bez ikakve intervencije u tekstu. Zašto su Rusanove poslovice prestale 
izlaziti 1869. godine. Čini se da je u Virju bilo vrlo teško. U 1868. i 1869. Virjem 
su harali požari koje je netko podmetao, pa je te godine trebalo osnovati i Dobro- 
voljno vatrogasno društvo.“ Činilo se da netko želi materijalno uništiti Virovce 
paleći njihove domove. 


1. Pučki prijatelj, br. 36, 10. IX. 1868., str. 146-147. 

- Nemožeš li sebi ukazana dobročinstva po želji odvratiti ili naknaditi, a to jih 
barem sa zahvalnom ćudi priznaj. - Dobročinstvom se pribavlja ljubav i nagnutje 
ljudih. - Plod dobročinstva je zahvalnost, nezahvalnost nasuprot ništi i utama- 
njuje svako dobročinstvo. - Tri su stvari vrlo teško podnosive u životu čovječem: 
razstanak od pravih i iskrenih prijateljah i rodoljubah; ubožtvo (siromaštvo) po- 
slije bogatstva i mržnja, onda preziranje poslie velikog ugleda i gospodstva.“ - Po- 
kajanje je većinom posliedak prenagljenja. - Prijaznost je u obhodu i sdruživanju 
poglavito svojstvo dobro mislećega i pristojno odgojenoga čovjeka. - Neotesano, 
neuljudno i osorno ponašanje je, bilo to gdje mu drago, znak velike surovosti. 
- Jezik na uzdi uzdržati, je od velike po čovjeka koristi. - Poklon je onaj najbo- 
lji, koj iz dobrovoljnosti proizlazi. - Pristojno uslužno i dobrostivo ponašanje je 
najljepši na čovjeku ures. - Tko svoga prijatelja odviše izsmiehava, ili mu se, u 
šali tobože, ruga, vriedja prijateljstvo. - Budi ustrpljiv i odvažan, jerbo svaka stvar 
ima i svoj konac. - Tvrdica (skupac) spravlja istinabog brižljivošću svoju imovinu, 
ali ne za sebe, nego za baštinike svoje. - Često krat je kamo bolje mučati, kako 
govoriti. - Zlim ljudem dobro učiniti, znači toliko, kao strasti njihove podu- 
pirati. - Koliko put se dogodi, da su sliepi ljudi prije postigli svoju svrhu nego 
oštrovidni. - Gdje gdje zaslužuje prijatelj veću prednost nego i rodjeni brat. - Više 
učiniti, nego obećati, gotova je kriepost; nu obećanju po nešto samo odoljeti, 
ili mu se posve iznevjeriti, sramotno je. - Pravednost je najplemenitije svojstvo 
čovjeka. - Ubod je jezika pogibeljniji kako ubod kopja. - Pobjeda uzvišenih i ple- 
menitih dušah sastoji se u oproštenju a pobjeda sniženih i neplemenitih nasuprot 
u ponosu i nadutosti. - Razborit čovjek trsi se svoje krieposti i dobra svojstva što 
više umnažati. - Znanosti i umjetnosti traju bez kraja i konca. - Tko svoje strasti 
svladati umije, sačuvao se od nesreće. - Blagodaran čovjek je od velike vriednosti 
a njegovo dostojanstvo uzvišeno. - Mari za dobro družtvo, nu zloga se okani kao 
kuge. - Udar je prijateljev bolji, kako cielov neprijateljev. 


21 Mira KOLAR-DIMITRIJEVIĆ, Ferdo Rusan, Koprivnica, 1995., Martin Mihaldinec, Ilirac Ferdo Rusan, 
Podravski zbornik 35, 2009. 

22 Virje, Pučki prijatelj, 18, 13. V. 1869. 

23 Ovo je svakako originalni Rusanov zapis jer je upravo on doživio sve te ti stvari. 

- Pravoga prijatelja upoznati ćeš najbolje u nuždi. - Neprijateljstvo izmedju rod- 
binstva gorje je kako ubod štipavca. - Ako nisi sam u stanju podupirati ili podpo- 
magati obće koristna i plemenita djela a ti neodgovaraj i neprieči barem drugoga, 
da toga nečini, ako si nakan ostati čovjek bez crvljiva značaja. 


2. Pučki prijatelj, 46, 19. XI. 1868., str. 186-187. 

- Jezik je duša narodnosti. - Konac istine je spas, konac laži nasuprot sramota. - 
Jedan dan iskrena domoljuba je u većoj cieni nego vas život odpadnika. - Borav- 
ljenje čovjeka u svojoj domovini, bilo to i srednje ruke, bolje je, nego bogatstvo 
u tudjinstvu. - Tko svoju otačbinu, svoj materinji jezik i narodnost vrhu svega 
cieniti, ljubiti i štovati umie, čovjek je od krieposti, čovjek od značaja. - Poslje 
zlovoljnosti pri poslovanju sliedi čestokrat iznenadno obradovanje. - Bolest ra- 
zuma je žešča nego bolest tiela. - U štedjenju ili štedljivosti i umjerenosti sastoji 
imućtvo i zdravlje, a u razsipnosti i neumjerenosti nasuprot siromaštvo i nezdrav- 
lje (bolest). - Samim znanjem bez marljivosti i djelovanja nepostiže se očekivana 
svrha. - Tko djecu svoju dobro i u duhu narodnom odgajati umie, umanjit će 
broj zavidnikah i zadovoljiti dužnosti svojoj. - Iz djelah upoznaje se prvobitnost 
i loza čovjeka, iz govora pako njegov razum. - Učenjak je u svojoj otačbini, kao 
zlato u rudnoj gori. - Tko se sam smatra mudracem, toga smatraju ljudi ludja- 
kom. - Često predbacivanje učinjene dobrote radi, zamrači sjajnost njezinu. - Za- 
hvalnost prema dobročiniteljem tvojim pribavit će ti trajnost dobročinstva nji- 
hova. - Čuvaj se onoga, koga nepoznaš. - Negovori o stvarih, kojih ne razumieš. 
- Ne odgovaraj prije, doklam nisi razumio pitanje. - Tajnost je tvoja u tebi bolje 
sačuvana, nego u drugoga. - Tko ti se laska, taj te i prezire. - Gdje je računska i 
bilježna knjiga, tu je i gospodarstvo. 

- Čovjek bez rodoljubja, kao kukuruzna stablika bez klipa. 


3. Pučki prijatelj, 48, 3. XII. 1868., str. 195. 

- Ne sudi rodoljuba samo po odielu i rieči, nego po činu i rvoru. - Čovjeka komu 
je narodnost ništica, smatraj kao mrtva med živimi. - Zaslužan po domovinu 
rodoljub živi, ako je i mrtav. - Ukaži prijatelju svu svoju ljubav i blagonaklonost, 
ali mu nepovjeri tajnosti srca svoga. - Učenjak pozna neučenjaka, jer je bio i sam 
neuk; nu neučenjak nepozna nasuprot učenjaka, jerbo nebje nikad učen. - Poče- 
tak prijateljna ponašanja je uklanjanje svake i najmanje zavade. 


4. Pučki prijatelj, 49, 10. XII. 1868., str. 199. 

- Prekoprećerane udvornosti su od kratke trajnosti. - Drž se pravedna čovjeka, 
on će s tobom i pravedno postupati; okani se nasuprot opaka, jer bi ti mogao još 
i ugled smanjiti. - Tko je za života odviše skupario nagrnuo je bogatstva za svoje 
neprijatelje. - Neznalica je sam sebi neprijatelj, kako da bude prijatelj drugomu 

ili tja domovini! - Tko je u govoru mio i prijatan, pribavi si ljubav i štovanje inih 
ljudih. - Smrtju samo gubi svatko svoju nadu. - Obećanje blagodarnika smatra 
se za gotov novac, nu obećanje tvrdice je zatezanje i prazna izlika. - Podulje izku- 
stvo je prirastak k razumu. - Lienost i prekomjerno spavanje lišavaju nas naših 
dužnostih, i vode nas do siromaštva. - Okani se pouzdana obćenja s otmenijimi 
družbenici, nego što si sam; jer će te uvieke posliednje zapasti mjesto. - Čini do- 
bro, ako si nakan, da se i tebi dobro čini. - Ako si se stojeć razsrdio, to se sjedni, 
ako li pako sjedeći, to se lezi. - Blagodarnik će najbolje učiniti, ako, obziruć se i na 
nepredvidivi slučaj, i za sebe nešto prištedi. - Stvar koju proti volji posjednikovoj 
dosadno zahtievati, znači vrlo bezobraznim biti. 


5. Pučki prijatelj, 51, 24. XII. 1868., str. 207. 

- Početak srditosti je bjesnoća a konac bjesnoći pako pokajanje. - Tko svoj razum 
strastju nadvladati dopušta, propada. - Upotrebi prigodu prije, nego su ti zle po- 
sliedice prouzročile mnogo neprilikah. - Tko razum sliedi, sretan je, tko nasuprot 
za strastmi i za zavedenjem gine, mora da se pokaje na svoju štetu, bilo danas ili 
sutra. - Rana je rieći pogibeljnija i trajnija, nego rana mača. - Bolji ti je pametan 
neprijatelj nego benasti prijatelj. - Ludjak je malen, bio on još tako velika struka, 
pametnjak je pako velik, bio on još tako malena uzrasta. - Prijateljem svojim opro- 


stiti, pruža prijateljstvu još više ustrajnosti i snage. 


6. Pučki prijatelj, 52, 31. XII. 1868. 

- Pusti neznalicu, neka ga u svojoj gluposti; pametnjaku nasuprot naznači njegovo 
mjesto. - Neobećaj naprasno nikomu ništa, ako nisu u stanju obećanja točno i 
izpuniti. - Pravi prijatelj valja da bude držan u većoj vriednosti nego hrdjav srod- 
nik. - Siromaštvo je bolje, nego krivo bogatstvo i nepravedan dobitak. - Hvala 
blagodarna čovjeka traje uvieke i kada je sve njegovo imućstvo propalo. 

- Pripravnost ima za pratilicu veselost, uzprotivnost nasuprot prouzrokuje mnogo 
zla. - Bježi od zla i razvikana družtva, i tebe će medju hvale vriedne brojiti ljude. 
- Lukavost je u mnogih slučajevih jača, nego sudjelovanje toliko i toliko moma- 
kah ili ljudih. - Nedaj se nepozvan nasnubiti, ma bilo u kakvo družtvo, jer će ti 
zamjeriti i popreko te gledati. - Pohodi kadkada prijatelja si, al opet ne gusto, i ti 
ćeš si njegvo nagnutje pribaviti. - Jedan hrdjavi vjerovnik pokvari namjere toliko 
dobrih i u rieči stalnih vjerovnikah. - Okani se, koliko moguće, svijuh nagodbah, 
zadužnicah i obveznicah, jer ti daju kasnije poroda prepirkam, parnicam i srdž- 
bi. - Neposudjivaj nikomu, rodbini najmanje, bez prilična zaloga ili osjegurane 
jamčevine, ako ne ćeš da neostaneš bez posudbine i dobitka. - Neteži strastvno za 
kartanjem i od tuda očekivanim dobitkom, jer bi te mogla postići ona poslovica 
što veli “Tko za tudjom vunom podje, sam ostrižen kući dodje." - Netoči vina na 
vjeresiju - većinom prazan izgovor - ako ne ćeš da bude polu zaman. - Tko svoju 

skupost ili škrtost pred ljudmi javno sam odaje, izvršen je porugam. - Jezik gluho- 
niemca je bolji nego jezik lažljivca. 


7. Pučki prijatelj, 21, 3. VI. 1869., str. 87. 

- Komu nije mnogo stalo do zdravlja, nije mu ni do života. - Pravi gospodar običa- 
je trošiti toliko, da mu nešto u pričuvi ostane, neznajući u napredak, kakva ga sila 
i potreba u buduće postići može. - Gdje nema dobroga i priličnoga gospodarstva, 
nema ni dobroga življenja. - Tko bolje i umnije gospodari, više ima. - Netroši 
više, nego što ti kesa i dohodci dopuštaju, jer bi mogao pasti u nepriliku ili tja i 
u siromaštvo. - Ako si pošteno posudio, trsi se, da pošteno i vratiš, ako si voljan, 
da ti budu i nadalje otvorena vrata. - Tko se drži zlih, držan je za zla, a tko traži 
družtvo strastvenih ljudih pokajati se mora. - Tko svoju srdžbu na uzdi uzdržati 
nije u stanju, nikada svoju zlu navadu nepopravi. - Uzdržanost je drvo; koren mu 
je zadovoljstvo a plod pokoj. - Svojim narodnim običajem rugati se, tako je neple- 
menito, kao i nepravedno. - Tudju narodnost podpomagati znači svoju siromašiti. 


8. Pučki prijatelj, 1, 14.1. 1869., str. 3. 

- Čestit i pravoljubiv čovjek čuva se svega, što bi mu poštenje oskrvrnuti moglo. 
- Dvie su vrsti ljudi nezasitne; jedna znati željna a druga pohlepna. - Osoba bez 
odgojenja je kao tielo bez duše. - Tko mnogo govori, zariče mu se često. - Kamo 
sreća da bude više štedljivacah, nego potrošljivacah na svietu, jerbo trošiti umie 
gotovo svaka bena! - Ljudi neki iz seljanskog stališe proizišavši, a siromašno od- 
gojeni, postavši slučajno gospodom, providjeni priličnom plaćom, priviknu se 
životu skupca, mogu biti rodoljubi, nu samo riečju, malo činom. - Gospoja što 
se tudje nošnje, tudjega jezika i običaja drži kao sliepac batine, podobna je pleme- 
nitoj u korov pretvorivšoj se biljci. - Narod doklam god svojega narodnoga jezika 
izobraziti ne nastoji i svoje narodne književnosti ne ljubi i ne podupire, pokazuje, 
da mu više stoji do putenoga i prostoga, nego li do plemenitiega i duševnoga 
života. - Čovjek bez narodnosti je čovjek bez domovine. - Tko svoje domovine 
i narodnosti ne ljubi, nije vriedan da bude obljubljen. - Urodjenac, kojemu je 
svejedno, bila njegova domovina zavisna ili nezavisna, slobodna ili potlačena, nije 
vriedan da u njoj, živ ili mrtav, prebiva. - Učenjak je onaj najgori, koji sa svojom 
znanostju nikomu koristi nepruža. 


9. Pučki prijatelj, 2, 21, L, 1869., str. 7. 

- Tko mnogo govori, vara se često. - U pravom vieću i savjetu sastoji i prava 
uprava i upraviteljstvo države. - Tajnosti tvoje čovječe imadu dovoljno prostora u 
tvom srdcu, ako im je tiesno, pripiši si sam krivnju. - Srdce pametna i razborita 
čovjeka valja da bude ukopnica (grob) tajnostih. - Tko je oprezan u svom govoru 
i razgovoru, postupa mudro. - Razuzdanost djece dolazi iz prevelike dobrote i po- 

pustljivosti roditeljah, što se ne može odobriti a još manje pohvaliti. - Ljubiti svoju 
djecu, svojstvo je naravi; ali je ne mazi i nedopuštaj, da rade svojevoljno bez pazke, 
nadzora i primjerne oštroće, što bi joj moglo daljemu odgojenju samo škoditi, 
nipošto koristiti. - Privikni i priučaj svoju djecu u mladosti na poslušnost; jerbo 
tko nije naučio u mladosti poslušnim biti, kako da umije pod starost zapovjedati! 
- Ako ne možeš znatne glavnice za života svojoj djeci priskrbiti, a ti se potrsi da 
budu dobro odgojena i prilično izučena; jerbo liepo, dobro, čedno i bezprikorno 
ponašanje mladića ima svoj koren u dobrom odgojenju, hrdjavo ponašanje nasuj- 
prot dolazi iz hrdjava ili uprav nikakva odgojenja. - Osoba bez odgojenja kao tielo 
bez duše. - Ne kaži svojih novacah mnogima očima, bilo to na sajmu, u krčmi i. 
t. di, jer bi mogao stradati, a možda na kraju i bez njih se ogledati. - Ne zanemari 
bolesti, bila ona još tako neznatne vrsti i značaja, već se pobrini za shodan liek za 
vremena, dok ne postane pogibeljnijom i smrtonosnom. - Medju dobrimi naći 
ćeš i zlih ljudih, kao i medju plemenitim žitom kukolja, premda mu ga netreba, 
kao ni svietu zlih ljudih. - Nevjeruj odmah svakomu, bio on gleda iskrenosti svo- 
je i na glasu. - Tko iz puke oholosti neće da pita, ostaje u neznanstvu i bludnji. 
- Bogatstvom dolazi veleštovanje, sa siromaštvom pako preziranje. - Kod diobe 
dobarah su zavist (jal), mržnja i kavke neuklonivi družbenici. - Iri stvari možeš 
lahko upoznati u tri slučaja; srdačnost u ratu, pametna u razjarenosti i prijatelja 
u velikoj stisci i sili. - Tko dobra od zla neumi razlučiti, podoban je glupomu 
živinčetu. - Najbolji je prijatelj onaj, koji svoje prijatelje od zla odvraća i k dobru 
vodi. - Koliko putah nepojavi se neprijatelj u odielu prijatelja! 


10. Pučki prijatelj, 4, 4.11. 1869., str. 15. 

- Narod bez narodnoga ponosa, i komu se samosviest narodna probudila nije, 
neživi kao zdravo i veselo tielo, životari samo. - Tko tudju narodnost predpostav- 
lja svojoj, tudj je u svojoj domovini. - Tko je proti svojoj domovini, taj je i proti 
svojoj svetinji. K tomu kaže Klopfstock; “Što ti učini bedača tvoja domovina? Ja ti se 
rugam. Zar ti neuzplamti srdce pri zvuku imena njezina?" - Bolje je slavno umrieti, 
nego sramotno živiti. - Uzvišenije jest s poštenim orudjem biti svladanim nego 
li s nepoštenim svladati. - Narod, koji na bolje posjeduje učione, prvi je medju 
narodi narod. 


11. Pučki prijatelj, 5, 11. II. 1869., str. 20. 

- Jedan otac može i do dvanaestero diece odhraniti, ali dvanaestero diece nemože 
jednoga otca. - Gdje su karte, tu su i karke (kavge). - Ako si rad saznati, kakav je 
gdje gospodar, a ti se ogledaj po njegovom dvoru okolo i u gospodarstvenih sta- 
njih; a želeći znati to isto o gospodarici, to se ogledaj u sobi, u hodniku, varnici 
(kuhinji), jesevenici (komori) i ako si dionik, pri stolu. 

12. Pučki prijatelj, 8, 4. III. 1869., str. 35. 

- Mudrac ti je gluhonjemi bolji, nego riečljivi glupak. - Rieč, kako si ju izreko, 
gospoduje tobom, kad je pako nisi izreko, to onda ti gospoduješ njom. - Srdce 
je bedakovo u jeziku, nu jezik pametnikov je u srdcu. - Rieči su tvoje, čovječe, 
predstava pameti i prava sviedočba tvoga uma, ili pako neznanstva. - Neprenagli 
se u nikakvom podhvatu; bolje je i deset putah promisliti, nego jedan put pogri- 
ešiti. - Dobri su običaji prava čovjeka vriednost. - Teži od nježne mladosti pa i tja 
do ukopnice (groba) za znanošću. - Čovjek je kroz cio svoj život učenik i samo od 
dobre ili zle marjivosti zavisi njegov zao ili dobar obstanak. - Dobro srdce i prava 
iskrenost čine čovjeka poštenim. 


13. Pučki prijatelj, 20, 27. V. 1869., str. 83. 

- Veliko je lahkovjerstvo škodljivo, a veliko pouzdanje u ljude pogibeljno. - Ne- 
znalica ima šest glavnih vlastitostih u sebi: on se razljuti bez uzroka; govori o 
neznatnih stvarih; vjeruje svašta svakomu; poklanja, nepromisliv, komu šta po- 
klanja; brine se za stvari, za koje nije, i nečini nikakove razlike izmedju prijatelja 
i neprijatelja. - Nebroji se tako dugo medju ljude, doklam god srdžba nad tobom 
vlada. - Jezik je istinabog medju ustnicami, ali kad si stao š njim gibati, onda je on 
za tebe ili proti tebi. - Grieh je kao i vatra, jerbo kad si odstranio gorive stvari od 
nje, lahko se ugasi. - Zahvalnost i pravednost su valjana svojstva čovjeka. - Smanji 
svoj trošak, ako si i kod znatnih dohodakah. - Pripoviedaš li što, to budi istinit, 
a ako si što komu obećao, drž se rieči. - Druženje s pametnimi poboljša običaje, 
druženje s bedastimi nasuprot pokvari čovjeka. - Tko je pred svoju prošnju po- 
slao poklon, pripravio je ljude na uslišanje iste. - Red i čistoća diče uzdržatelja, jer 
su, koliko polag zdravlja. 


14. Pučki prijatelj, 24, 24. VI. 1869., str. 99. 

- Plod zapuštena i zanemarena odgojenja jest neotesanost. - Čuvaj se surova čo- 
vjeka, kao biesna psa. - Opaziš li na sebi iznenada razparano ili poderano odielo, 
to gledaj, da se odmah zašije i pokrpa, ako nećeš da nepostane iz male velika rupa 
(prelo), i to na kvar i polovnoga odiela. - Pazi na vatru, kao na oku zienicu (jabu- 
čicu) jer bi mogao svoju nepažljivost skupo platiti. - Neobilazi prava i načinjena 
puta kratkoće radi, jer ti je bolji tako po kola, kao i voznu marhu, a i sjegurniji, 


ako je i dulji. 


15. Pučki prijatelj, 39, 7. TX. 1869., str. 157. 

- Tko kakvu stvar ljubi, spominje se iz nje često. - Kralj je bez pravoljublja, kao 
potok bez ode ili sunce bez topline. - Tko svoga pravoga prijatelja podupire, imat 
će na njem i u biedi svoga pomoćnika. - Istina je gorka i tegobna, ali je zato njezi- 
na svrha uzvišena. - Žalostnik ima malo sna. - Dobra poraba jedne stvari zavisi od 

vieštine, odgovor pako od razuma. - Bogatuš je bez blagodarnosti, kao drvo bez 
ploda. - Dosjetljivac veliki može biti razpoložen tako za lukavost kao i za prevaru. 


16. Pučki prijatelj, 40, 14. X. 1869., str. 161. 

- Domorodac, koj voli tudje knjige, novine i časopise čitati, nego svoje, nezna 
što je domorodstvo. - Rodoljublje njekih ljudih može se prispodobiti željeznoj 
peći, koja je, doklam u njoj gori, vruća, kao vatra, da nemožeš obstojati kraj nje, 
a kad bi ponestalo u njoj goriva, studena kao studeni led. - Neženi se ljepoti za 
volju, ljepota je cviet u blatu, nego vrednosti, narodnoj krieposti, osvjedočenju za 
volju. - Pazi da ti diete marljivo polazi učionu, da neizostane niti pol dana, budi 
svojevoljno, budi tvojom krivnjom, jer njegov zamudak nisi u stanju s nikakvim 
darom naknaditi (nadomjestiti). 


17. Pučki prijatelj, 42, 28. X. 1869., str. 169. 

- Tko je svoju diecu, imajući zgodu i prigodu, hotimice s učionom upoznati pro- 
pustio, najveći je njezin nepijatelj. - Pobrini se, sinu si pribaviti po mogućnosti 
ako ne veću čast, a to prilično rukotvorstvo, i ti si njegovu budućnost obezbiedio 
(osjegurao). - Tko je imajući dovoljna zemljišta, svoga sina temeljito izučiti da 
u gospodarstvu, postavio ga je častnikom ili činovnikom. - Život bez reda, bez 
umjerenosti i točnosti može se uzporediti hrdjavom dobnjaku (uri, vuri), koji 
svaki čas staje i popravka traži. 


18. Pučki prijatelj, 44, 11. XI. 1869., str. 177. 

- Pravi i umni ratar ili poljodielac može se pred Bogom i svietom ponositi sa 
svojim stališem, jer u njem sastoji koren svega na svietu prometa. - Postupanje 
(baratanje) prava i marljiva gospodara deblja i ljepša kućnu živinu u obće. - Tko 
svoj obstanak (uzdržavanje, stanje) obezbiediti (osjegurati) zanemari, mora da se 
bez svoje najmanje zasluge prehrani. - Strastvenik je mrtav, premda se i medju 
živimi zadržava; kriepostnik i zaslužan čovjek je nasuprot živ, ma se i on i medju 
mrtvimi nalazio. - Tko svoje siromaštvo i biedu (nevolju) pred ljudmi očituje, 
izvržen je preziranju. - Prekomjerna šala prouzrokuje neprijateljstvo. 


19. Pučki prijatelj, 49, 16. XII. 1869., str. 196. 

- Poslie prevelike radosti običaje iznenada nastupiti žalost. - Niti iz marljivosti 
niti iz šale negovori laži. - Tko se neboji odgovora, neka govori; tko se ga nasuprot 
boji, bolje da muči. - Čuvaj se nepravednosti, nepravednost je vrelo svega zla. - 
Kleveta (zloglašenje, ogovaranje) je velika čovječja strast. - Kleveta je zakonom 
prepovjedana i broji se u red zločinstva. - Koga osmiehavati i na ruglo staviti, 
povod je mnogim svadjam i mnogomu zlu. - Tko ti samo i jednu nit konca zataji, 
razstavi se š njim, pregradi se od njega. 

5 

Poslovice i uzrečice te savjeti koje su ostale u Kuhačevoj ostavštini pod naslo- 
vom “Rusanove poslovice". U Hrvatskom državnom arhivu u Zagrebu postoji 
skupina u kutiji 3. IX-3 pod naslovom “Rusanove poslovice“, ali i nekoliko sku- 
pina koje je vjerojatno ispisao Rusan iz Vuka Stefanovića Karadžića, Mijata Sto- 
janovića, Đure Daničića i Kapetanovića. Radi se o poslovicama i savjetima koji 
su vezani uz razne životne situacije, a zanimljive su jer opisuju na poseban način 
prilike u drugoj polovici 19. stoljeća, kada se na području Hrvatske i Slavonije 
dešavaju velike gospodarske a i političke promjene, kada robno novčani odnosi 
postaju vrlo važni ali isto tako i odnosi među ljudima. Ove poslovice i uzrečice 
zanimljive su i zbog jezika, riječi koje zapisivač objašnjava u zagradi, što znači da 
očekuje da se počnu upotrebljavati, ali te poslovice nam mnogo govore o običaji- 
ma i životu ljudi na ovim prostorima gdje je bio dosta jak i utjecaj pravoslavnog 
stanovništva s kojim je Rusan dolazio u doticaj. Kako su ove poslovice došle u 
Kuhačevu ostavštinu nije poznato, kao što nisu istražene ni sve veze Rusana i 
Kuhača. Po pravopisu sudeći poslovice su bilježene u raznim vremenima, dakle 
odražavaju duh svojeg vremena, što bi trebalo posebno proučiti s obzirom na 
sadržaj, jezik i drugo što nam ti tekstovi mogu poručiti o vremenu za koje imamo 
vrlo malo ili gotovo ništa podataka. 

Mislim da je zanimljivo navesti te poslovice koje su kasnije često doživjele pro- 
mjene u izrazu, ali upravo stoga je vrijedno da se objave. 

1. Ako ne umije napiti, a on umije popiti., 2. Ako nisi plivač ne zabavljaju se 
s roncih., 3. Ako se put i nadaleko proteže, neka je samo sjeguran., 4. Ako si u 
svom kutu, nisi nikom na putu., 5. Ako ti sunce dobro hoće, ne misliš na mjesec., 
6. Ako smo si i braća nisu nam si kese sestre., 7. Bena mati, bena kći - vo se jarmu 
priuči., 8. Bez muke neima nauke., 9. Besposlen pop i jariće krsti., 10. Bogataš 
želi kiše, a siromah je pokiso., 11. Bog čuva pijanca., 12. Bog ne izplaćiva svake 
subote, ipak ne ostaje nikomu dužan., 13. Bojažljivi trgovac nema dobitka., 14. 
Bolje da bude roba na skupa na tržištu nego jeftina kod kuće., 15. Bolje je biti 
svojim slugom nego tudjim gospodarom., 16. Bolje je i obilaziti nego se od psa 
dati ujesti., 17. Bolje je meni moj prosenjak nego tudji pšenićnjak., 18. Bolje je 
i pametna laž nego benasta istina., 19. Bolje naše i polovno, nego tudje iz nova 
krojeno., 20. Budite pametni kao zmije, a prosti kao golubi., 21. Čavla jednoga 
radi izgubili potkovu., 22. Čim se ovca dići, tim se koza srami (obratno)., 23. 
Čisto zlato ne potamni., 24. Čovjek obrača a Bog obrne. 

25. Čovjek razlučuje se po govoru, a živinče po njuhu., 26. Daj pa naj (nosi)., 
27. Danas ludo, sutra mudro., 28. Debeloj guski ne treba stranicu mastiti., 29. 
Dobra rieč otvara i željezna vrata., 30. Dočekala maca na stožeru vrebca., 31. 
Doći će božji razsap na vražji nasap., 32. Doći će sunce i na naš prag., 33. Dodji 
rode i na naš žlieb., 34. Doji u probušenu dojaču., 35. Dok je glavah biti će i 


Podravski zbornik 2011. 121 


kapah., 36. Došašće odvisi od volje, no odlazak od dozvoljenja., 37. Došli bučani, 
izćeraše kućane., 38. Dravi kud joj niže, tud joj bliže., 39. Duša ne raste na vrbi., 
40. Dvie ruke k jednoj glavi., a Dvošljast kol ne ide u zemlju., 42. Glava bez 
okah ne vriedi LI 43 Glava odsječena ne raste na novo., 44. Gdje je mnogo 
babah, kilavo je diete., 45. Gdje je svjetla tu je i sjene., 46. Gdje koza dom tamo 
loza sahne., . Gdje se šljivik Lo tu se rakija prosi., 48. Gdje su jedna kola mu- 
drosti, tu su dvoja ludosti., 49. Gdje zub boli, tu jezik tiče La 50. Hodi po 
sniegu, nu da se tragovi ne smotre., 51. Hulje na njega kao da je konja pod sobom 
ustrielio., 52. I za nas je Isukrst muke podnosio., 53. Od stare vune ne satkati nova 
platna., 54. Jao si ga onomu, koji užiže svieću mimo brata., 55. Ja pan, ti pan., 56. 
Jedan cviet je čini proljeća., 57. Jeka bubnja je što dalje, tim ugodnije. 

58. Jedna lastavica ne čini proljeće., 59. Jedan poturica, gorji od sto Turaka., 60. 
Jedna ruka bez druge ne može pljeskanje izvesti., 61. Jeftina govedina - juhom 
pod plot., 62. Kad je glava pala, ni noge ne stoje., 63. Kada je krava ukradjena, ne 
koristi vrata ključem zatvarati., 64. Kad nastane pomanjkanje vune, i psi se rado 
strižu., 65. Kad je ovčara volja, podojit će i jarca., 66. Kad je puna glava - puna je 
hvale., 67. Kad je već sunce izašlo ne treba nam svieće., 68. Kud je zlo, neka bude i 
gorje., 69. Kad se lies upali, sav sav sviet popali., 70. Kakva sietva, takva žetva., 71. 
Kakva svirka, onakav i ples., 72. Kakvo drvo, takvo voće., 73. Kamo vatra padne 
ondje i gori., 74. Kao pčela na britvu., 75. Kaplja do kaplje - gotovo jezero., 76. 
Kiši uteko a tuču dočeka., 77. Klešte su zato, da se usijano željezo s njim hvata., 
78. Kobilica jedna bolja je u ruci, kako letući soko!, 79. Koliko glavah - tolilko 
mislih., 80. Koliko selah - toliko šegah., 81. Korice su blagostanje noža., 82. Ku- 
pac se pouzdaje u prodavaoca., 83. Kupuj kruh kod pekara., 84. Krasne žene i 
dobro vino slatki je otrov., 85. Krčmar ne uzimilje umjesto novacah mošnju., 86. 
Krila mravljice njezina su propast., 87. Krivom pomagaču - katran na kolaču., 
88. Kroz gnječu (prešu) tišće šira (mošt)., 89. Krasni poruci i dobre misli dolaze 
kadkad kasno., 90. K selu, što se vidi, ne traži putokaže., 91. Lako je sitomu o po- 
stu propovjedati., 92. Leti kao muha bez glave., 93. Leti okolo, ko pčela što med 
napravi., 94. Lienčini je svaki dan praznik., 95. Ljudi se hvataju za jezik, a volovi 
za rogove., 96. Lončar zavidi lončaru., 97. Ludjak, diete i pijanac govore istinu., 
98. Luplje po zdenom željezu., 99. Malo je livadah bez kosovinca., 100-101. Nije 
zabilježeno., 102. Magarac Isusov, ako i u Jeruzalem otidje, ostat će kad se povrati 
ipak magarac., 103. Martin u Zagreb, Martin iz Zagreba., 104. Motri mater, pa 
uzmi kći., 105. Mučanje je zlato a govor srebra vriedan., 106. Mudroj glavi jedno 
oko dosta., 107. Na kobili jaše a pita za nju., 108. Ne pobožnom putu biti i bez 
molitve se natrag vratiti., 109. Nauka je jedna muka a oduka još sto mukah., 110. 
Ne budi spavajući spavajućega., 111. Neka te tvoj sad /vrt/ Z. je i krivo., 112. 
Ne laje šarko radi sela, već radi sebe., 113. Ne miešaj se u sve stvari kao vo., 114. 
Ne može mu kovrtanj na ruku., 115. Nerodjeno čedo ne može se krstiti., 116. Ni 

svi prsti nisu jednaki., 117. Ni za Lovrenca konj, ni za mekana brod., 118. Novac 
tvori novac., 119. Novu je sve pokorno i podložno., 120. Obraća se po vjetru., 
121. Odkuda dvoja muka., 122. Od jednoga janjeta ne gule se dve kože., 123. Od 
zla železa nikada dobar mač., 124. Od znana boli glava, od neznana i srdce i glava., 
125. Oglobanu kost ispod nosa povući., 126. Oko gospodara odeblja konja. 
127. Onim rode orasi, koji neimaju zubih., 128. Opružena striela ne vratja se 
natrag., 129. Orah ne lovi muhe., 130. Orudje radi, a majstor se hvali., 131. Otac 
je sinu poklonio vinograd, a sin otcu brani jedan grozd s trsa otrći., 132. Ovce 
nisu radi ovčara, nego je ovčar poradi ovacah na paši., 133. Pasjak more ne muti., 
134. Pas neka slobodno laje samo neka ne ujeda., 135. Pas, koji laje ne grize., 
136. Pisati, čitati, u moru plivati, ne ume svaki., 137. Pišivo voće kupuje samo 
sliepac., 138. Pitaj bolesnika kako mu je, a ne liečnika., 139. Plete kotac kako mu 
otac., 140. Podaj mu prst, on će i ruku., 141. Podkovat će i vraga na ledu., 142. 
Podkovat će konja i u biegu., 143. Poklonjena kvasina sladja je od meda., 144. 
Poklonjenom konju ne zaviruje se u labrdnju., 145. Posudjeno odielo ne traje za 
dugo., 146. Pošto kupiš, po tom ne daj., 147. Potok do potoka more., 148. Prazan 
lagav zvoni., 149. Proda dneva, pa si kupi noć., 150. Prodaješ vrebca i veliš da je 
slavulj., 151. Prodao kradljivac svoju robu jevtino ili skupo, on je svakako u do- 
bitku., 152. Pruži se po duljini pokrovca., 153. Pucaj zemljo, delija te kopa., 154. 
Pusti kokoš u jarak, ona se i stoga lati., 155. Radi gospodara mora se čovjek i psu 
laskati., 156. Rasti travo, dok ja živim., 157. Reci medu med, i usta ti ne budu od 
toga sladka., 158. Riba, što je još u vodi, ne prodaje se., 159. Rubača je bliže nego 
haljina., 160. Rugoba se ruga, da joj bude druga., 161. Ruka pere ruku a obadve 
obraz., 162. Sadržaja jedne knjige radi cielivaju se korice., 163. Sagradi kolibu a 
poruši grad., 164. Siromašan je kao miš u crkvi., 165. Sit gladnomu ne vjeruje., 
166. S jednim zasjecanjem ne pada drvo., 167. S jednom opekom ne sagradi 
kuće., 168. Skitajući pas nema noćišta., 169. S kradjivcem se krade a s kvarnikom 
se plače., 170. Skrb i briga slabe čovjeka., 171. S lienostju ne dolazi med., 172. S 
pamukom se ne vadi trn iz pete., 173. S pitanjem dodje čovjek u Rim., 174. Sto 
mjerovah misli ne izplate dug., 175. Strpljen, spašen., 176. Studenac kopati, ako 
je to od potrebe., 177. Svaka ptica u svoje jato leti., 178. Svaka se ovca za svoje 
noge veša., 179. Svaki je petelj /pietao/ na svom smetlištu gospodar., 180. Svaki 
oplakuje svoje roditelje po svom običaju., 181. Svaki znade, gdje ga čizma tišti., 
182. Svako dobro imade i svoje zlo., 183. Šišasti s rogatim ne može se bosti., 184. 
Šta će kradljivac u pustoj kući?, 185. Šta pas haje za miris cvieća, ako je i u cvi- 
etnjaku., 186. Šteta uči i ludoga pameti., 187. Što dikla navikla, to neva obikla., 
188. Što gnoj sietvi, to odgoj dječaku., 189. Što je naše, to je loše., 190. Što tko 
čini pred njega pada., 191. Što većma se pas moči, tim je većma uprljan., 192. 
Teško je sa sirovimi drvmi na vlažnom tlu naložiti vatru., 193. Ti zabiješ vranj na 
bačvi, a drvo je probušeno. 

194. Tjerajući zeca, iztjera kurjaka., 195. Tko je svemu svietu po volji pogače 
izpekao?, 196. Tko će golca svući!, 197. Tko čuva klinac, izgubi potkovu., 198. 
Tko iglu ukrade, ukrast će i vola., 199. Tko ima ulja naći će i svetiljku., 200. Tko 
jači taj tdači., 201. Tko je češnjak blagovao, ne može duhu tajiti., 202. Tko je mo- 
kar, ne boji se kiše., 203. Tko je zaslužio vješala, ne utopi se., 204. Tko može taj 
se i vozi., 205. Tko mir želi, nek se za rat sprema., 206. Tko na samom blaguje, 
nosi i na samom svoje breme., 207. Tko ne drži brata za brata, on će tudjina za 
gospodara., 208. Tko ne zna odkuda sunce izlazi, kako da pogodi kamo zalazi., 
209. Tko nosi, taj ne prosi., 210. Tko odmah daje, dva put daje., 211. Tko pčel- 
ce tare i prste se oblizava., 212. Tko pod jesen ore polje, gnoji ih na pola., 213. 
Tko samo jednu kuću posjeduje, posjeduje samo jednoga gospodara., 214. Tko 
se dima ne nadimi, taj se vatre ne nagreje., 215. Tko se hoće vatre nagrijati, valja 
mu se i dima nadimiti., 216. Tko se ludom rodi ostaje za života ludom., 217. Tko 
se medj posije meša, krmače ga požderu., 218. Tko se smočiti ne kani, ne uhvati 
ribah., 219. Tko se u toplicah kuplje i znoji se., 220. Tko se vatre boji, čuva se 
i dima., 221. Tko se vrebacah plaši neće sijati nikada proso., 222. Tko si ožeže 
usta, a ne kaže društvu da je jelo vruče, nije pošten čovjek., 223. Tko sve traži, sve 
gubi., 224. Tko svoj brk s drugim zamienja, izgubi oba dva., 225. Tko svoju robu 
jevtino proda, razproda ju brzo., 226. Tko svoju žlicu proda, neće juhe., 227. Tko 
u badava vina pije, dvaput je pijan., 228. Tko u dvadeset ne zna, u trideset neima., 
229. Tko umjereno koraca, prekoračit će i veliko brdo., 230. To je toliko, kao med 
kroz staklo lizati., 231. Tri lješnjika orahova ljuska., 232. Trpi dan po dan, dok ali 
Bog neda bolje, ili smrt za vrat ne ćune., 233. Trpljivošću postaje i zazreli grozd 
poslasticom kao i dudovo lišće svilom., 234. Ubogac je svagdje kod kuće., 235. 
Uhvati kradljivca prije nego je on tebe uhvatio., 236. U mjestu gdje i jelo soliš, ne 
pokuplji solenke., 237. Upitati bolestnika da li mu liek u tek ide., 238. Uzaludna 
vika pastira, kad je već vuk ovce odneo., 239. U zlo drvo zao klin., 240. Vatra i 
pamuk ne slažu se medju sobom., 241. Veći je slon kako deva., 242. Veži likom, 
pa nedaj nikom., 243. Vlastita hvala zaudara., 244. Voda odteče, piesak ostane., 
245. Voda tako dugo ne počiva, doklam nije čista., 246. Vrabac ne pjeva, ali je 
zato njegovo čvrkutanje veliko., 247. Vriednost plemenita novca upozna ponaj- 
bolje mienar /mjenjač/., 248. Vuk da nije gladan, ne bi bio na kvaru., 249. Vuk 
dlaku mienja, no ćud nikada., 250. Vuk kolje i nehranjene ovce., 251. Vuk ostane 
vukom da je i med ljudima odgojen bio., 252. Zaklela se zemlja raju da se sve po- 
tajne znaju., 253. Zaman baki liepa pokrovača kad je baka svuda nakrivača., 254. 
Za mladostju sledi starost., 255. Zao glas hitro leti., 256. Zavadiše se kao vrebci 
na tudjoj prosi., 257. Zec se razluti na brdinu, no brdina o tome ni mukac., 258. 
Zlo i opako po onu kuću gdje koka kukuriče a petalj muči., 259. Žedni ne trče k 


slami, već k zdenči vodi. 

6. 

Poslovice svrstane po temama. Kod Kuhača ima još nešto zabilježenih poslo- 
vica no Kuhač ne spominje da li su i one Rusanove.*“ No obzirom na tematiku 
mislim da jesu. Donosimo i te poslovice s time da je kod nekih Kuhač ili netko 
drugi zabilježio da li su uzete od Vuka Stefanovića Karadžića (oznaka V), Mijata 
Stojanovića (oznaka St.), Đure Daničića (oznaka D) ili Kapetanovića (oznaka K. 
Te su poslovice svrstane u više skupina prema temi kojom se bave: IX-1-1 religi- 
ozne, IX-1- 2. vezane uz trgovinu, , IX-1-4, vezane uz znanje, IX-1-6 vezane uz 
vještine, IX-2 vezane uz politiku.?? 


IX-1-1 religiozne poslovice i uzrečice. 

- Ako ćeš da se osvetiš Turčinu, moli Boga da počne piti rakiju, ako ćeš da se osve- 
tiš Srbinu, moli Boga da ode u hajduke. (V). - Bog je pandur, seko! (V). - Brat je 
mio, koje vjere bio. (V) - Žid kršten, vuk pitom. (D) . 


IX-1- 2. vezane uz trgovinu 

- Bolje je i mršav sulh (nagoda) nego pretila dava (parnica). (K). - Ciganski poga- 
djaj, a pošteno plaćaj. (St.) - Čovjek novca, panj bez žita. (K) - Čuvaj bijele novce 
za crne dane. (V) - Čuvaj me, čuvam te, veli dućan trgovcu. (V) - Čovjek kao i 
novac (ide po svijetu). (V) - Dogovori se s kesom pa kupuj. (K) - Dućan kesu 
ne veće. (V). - Dok je talaca, bit će i novaca. (V) - Dobra se roba i sama hvali. 
(K) - Dug i tuga, brat i sestra. (K) - Dug je zao drug. (V. K.) - Dužan - tužan. - 
Prevari me u dva puta, ubio ga Bog! a prevozi treći put, ubio me Beg! (V). - Para 
paru stiče. - Prva litra plaća ostale. (K). - Radi a ne kradi, trguj pa plati. (V). - Sa 
svojimi i pij i jedi, ali ništa ne trguj. (V.). - Svaka šteta uči čovjeka pameti. (V). - 
Što bogatiji, sve to tvrdji. (K). - Što stenješ kao židovski dužnik? (K). - Što jedan 
lud kupi, sto pametnijeh ne može prodati. (V). - Teško kući, koja trgovinom ne 
vonja. (D). - Tko kupuje, što ne treba, prodavat će i ono što mu treba. (V). - Tko 
ne može da plati, valja da moli. (V). - Tri žene i jedna guska čine vašar. (V). - Teš- 
ko Vlahu siromahu i Turčinu, koj para neima. (K). - Zna mnogo, ali ne zna ništa 
prodati. - Tko se u šest mjeseci obogati hoće, u šest ga mjeseci objese. (D). - U 
strašiva trgovca prazna kesa. (K). - Žitni kupac i djevojački otac ne mogu srećni 
biti (Djevojački otac zna se zašto, a žitni kupac valjda zato što gdjekada (!!!) mora 
trgovati onom stvari bez koje se ne može živjeti). (V). 


IX-1-4, Poslovice vezane uz znanje. 
- Nema nauke bez muke (V). - Bolje je razum, nego imanje. (D) - Bolje je znat, 
neg imat. (K) - I pametan se prevari. (K). 


24 HDA, Kuhač, kut. 3. IX-1-6. 
25 Sve te poslovice nalaze se pohranjene u HDA, fond Kuhač, kut. 3. 

IX-1-6 vezane uz vještine 
- Ciena zanata veća je od zlata. - Istražuje Markove konake. (Istražuje kojekakve 
stare stvari i besposlice.) - Ne zabijaj tudjega trna u zdrave noge. 


IX-2 Poslovica vezana uz politiku 
- Brat bratu najdublje oči vadi (Hrvati i Srbi, Rusi i Bugari). 


Ah 

Poslovice u Podravini poslije Rusana. Poslovice i fraze je poslije Rusana 
objavljivalo nekoliko Podravaca na raznim mjestima i u raznim vremenima. Če- 
sto se isti tekstovi modificiraju, ponešto mijenjaju, nadopunjuju, moderniziraju 
jezično i sadržajno. No to je predmet nekog drugog rada. Žalim ukazati da je 
Ferdo Rusan bio prvi i da je imao mnogo sljedbenika koji su shvatili vrijednost 
poslovica i fraza te ih prikupljali i objavili, ali u jednom drugom vremenu iako 
često s istom porukom.“ Za tom formom su posegnuli i Starčevići. Tako Šime 
Starčević (Žitnik, 1786.) u svojoj Ričoslovnici objavljenoj 1812. godine objavljuje 
veliko narodno blago, iskustvo, naziranje, shvaćanje naroda i njegova mudrost. 
Starčevićeva Nova ricsoslovnica iliricska vojnicskoj mladosti njene poruke su fanta- 
stične. Krajicsnoj poklonjena trudom i nastojanjem Shime Starcsevicha xupnika od 
Novga u Lici ) (Trst, 1812.) ) je i udžbenik gramatike i pravopisa a pored toga 
poučitelj narodne mudrosti. Tu nalazimo poslovice: Uztrpljenje svaka pridobiva. 
- Za budalu nitko ne mari. - Biži kratko veselje, za kim slidi duga žalost. - Ne 
obećavaj, što ispuniti ne možeš. - Koj mnogo govori, mora mnogo znati, ali mno- 
go lagati. - Koj jednom slaže, ritko mu se drugi put viruje. - Zdravlje više valja 
nego bogatstvo, a kripost više nego mudrost. - Nemoj suditi, doklen stvar dobro 
razumio ni si, i pušti druge izgovoriti. - Koj druge rada tuži oni ne ima ljudolju- 
bstva. - Vrag ne spava. - Dva brez duše, a treći bez glave. - Bezočni svit uživaju. 
- Natovari, te udari. - Nijedne zime nije vuk izio. - Nije plemena do slavna imena. 
- Tko hoće časno, ne može lasno. - Kako tko nikne, tako i obikne. - Hrani konje 
kako brata, a jaši ga kako dušmanina. - Prag od kuće najviše brdo. - Zaludu mi 
biser kad mi grlo udavi. - Medju dva Bana meni gola glava. - Kud vojske prohodi, 


26 Viktor Šignjar, Poslovice i fraze, Zbornik Časti i dobru zavičaja Rudolfa Magjera, Zagreb, 1931.; Pero 
Lukanec, Poslovice i fraze. Virje u Podravini, Zbornik za narodni život i običaje južnih Slavena, 31, sv. 2, Zagreb, 
1937., str. 135-200.; Martin Mihaldinec, Narodne poslovice iz Podravine, XAJ, 6, Zagreb, 1969., 77-79.; Marija 
Winter, Narodne poslovice ludbreškog kraja, Podravski zbornik 15, 1989., 130-132; Vladimir Miholek, Prilog 
izučavanju đurđevačkog pučkog mudrorječja, Podravski zbornik, 18, Koprivnica, 1992., 291-296. Vladimir 
Miholek, Đurđevečka narodna vjerovanja u izrekama, Durdevečki zborniik, Đurđevac, 1996., 155-167. Ivan 
Večenaj, Poslovice, izreke i zagonetke iz Prekodravlja, Gola, 1997. itd. Ima dosta izdanja i za čitavu Hrvatsku. Tako 
Bartul Matijaca, učitelj (1859.-1934.), Narodne poslovice, Naklada Pavić, Zagreb, 2009. Publicista i književnik 
Miroslav Dolenec - Dravski, rođen u Novom Virju 26. veljače 1937. godine koji je umro nažalost već 24. srpnja 
1995. također je sakupljao narodne pripovijetke i pošalice, i pisao aforizme te je i preko radio emisija u Zagrebu 
podsjećao na veliko narodno blago Podravine. 

trava se ne nahodi. - Gdi su ruke rile, tu i potoci ostaju. - Od zla dužnika dobra 
je koza bez mlika. - Jež je od svake strane oštar. - Iz vrane što izpane, teško soko 
postane. - Kakvo gnizdo takva tica, kakav otac, takva dica. - Do sto godina ni 
kože ni mesa. - S vlahom do po zdile, a od po s njom u glavu." “7 

I otac domovine pravaš Ante Starčevć je u Hrvatskom kalendaru kojemu je 
urednik i pisac objavio cijeli niz aforizama.“ Oni su originalni i nose biljeg Star- 
čevićevog prosuđivanja i njegove etike, često suprotne onome do kojih drži ostali 
svijet. Dobar dio aforizama izražava pesimizam i mizantropstvo i te poslovice 
odaju Starčevića kakav je bio prema sebi i prema svijetu. Zanimljivi su ti aforizmi 
no trebalo bi posebno provesti njihovu analizu ukoliko to već nije učinjeno u 
nekom magistarskom ili doktorskom radu. 


8. 

Zaključak. Poslovice i savjeti objavljeni u ovom radu vjerojatno nisu čisto Rusa- 
novi no one odaju njegov izbor, modifikaciju, jezik a i pravopis kojim se služio. 
Interes za ovaj rod književnosti i na sjeveru Hrvatske morao bi privući pažnju 
znanstvenika raznih vrsta. Za mene kao gospodarskog povjesničara izuzetno je 
važan Rusanov odnos prema gospodarstvu, ljudima koji se njime bave i odnosi- 
ma prema alatu ili domaćim i divljim životinjama. Za našu je književnost dosta 
važno vidjeti kako je Rusan djelovao i što je savjetovao ljudima. Strpljivim radom 
s mnogo ljubavi Rusan je svoje životno iskustvo a vjerojatno i tuđe izvučeno iz 
štampanih stvari ili iz razgovora s ljudima izrazio u poslovicama. Mnogo toga što 
je bilo lijepo, istinito i mudro godinama je izdvajao, sučeljavao, grupirao i odabi- 
rao i onda dio objavio a dio ostavio u rukopisu kako se to vidi iz Rusanovih poslo- 
vica sačuvanih u Kuhačevoj ostavštini. U tim poslovicama ima mnogo narodne 
mudrosti, ali i Rusanove selekcije. Kroz poslovice objavljene u Pučkom prijatelju 
Rusan je svoj utjecaj kao ilirac proširio i na područje Hrvatskog Zagorja, pridru- 
Živši se tako akciji Dragutina Stražimira koji je djelovao na gospodarskom planu. 
Na taj način je skupljeno mnogo toga što ukazuje što je bilo vrijedno Rusanu i 
važno za narod u Podravini. Rusanove poslovice treba pažljivo čitati, a mnoge i 
protumačiti što prepuštam stručnjacima etnolozima. Mjesta za mnoge poslovice 
ima i u našem vremenu, jer ima stvari koje i danas vrijede. Rusanove poslovice i 
uzrečice su biserna ogrlica nastala na prijelazu iz vojničkog u građansko društvo 
kada dolazi do razvojačenja đurđevačke i križevačke pukovnije. Trebalo je narod 
savjetovati i pripremiti da preuzme na svoja leđa odgovornost za svoju budućnost 
kada neće komande stizati od vojnih vlasti već kada će svatko biti sam kovač svoje 
sudbine. Trebalo je spoznati i nove vrijednosti, ali i stare mane. Mnoge od tih 
poslovica, prilagođene našem vremenu žive i danas. 


27 Josip HORVAT, Ante Starčević, Zagreb, 1990., 34-35. 
28 J. HORVAT, 169-172. Tri stranice Starčevićevih aforizama. 

Dakako sve naše poslovice, pa ni ove koje je objavljivao Ferdo Rusan nisu čisto 
podravske, ali ni hrvatske, već su mnoge prenesene iz Europe kojoj smo uvijek 
pripadali. No u poslovicama je skupljena mudrost prošlosti ali i Rusanovog vre- 
mena. Ne bi bilo u redu da se ne objave Rusanove poslovice koje je on skupio 
polovicom 19. stoljeća adaptirajući i prilagođavajući ih području gdje je živio ali 
dakako na štokavskom narječju, nastojeći štokavštinu popularizirati i na područ- 
ju Hrvatskog Zagorja. Rusan je pisao štokavski, ali zbog svojeg vojničkog obrazo- 
vanja a i službe na području gdje se govorilo mađarski, talijanski, rumunjski jezik 
koji mu je bio težak i krut te nije uspio doseći onu elastičnost koju je zadobio 
drugi ilirski pjesnik iz Podravine Petar Preradović, istovremenik Rusanov ali s 
drugačijom karijerom. No ipak Rusan nije uspio izbjeći tragove rodne kajkavšti- 
ne koja tu i tamo izvire “tiho? i iz ovih poslovica. 

Iznenađuje količina sakupljenih poslovica i mudrih izreka i prostora na ko- 
jem ih je skupljao. Objavljivanjem gotovo tisuću poslovica on nije po broju od 
nikoga bio nadmašen i one se moraju smatrati sastavnim dijelom Rusanovog 
stvaralaštva i podvrći znanstvenoj analizi što se tiče misli, jezika i pravopisa. 

Kako su se vremena promijenila a promijenili su se i ljudi i Rusanove poslovi- 
ce treba shvatiti kao sliku njegovog vremena. No još uvijek ima u njima mnogo 
istine i korisne pouke kako bi se narod učinio boljim, sretnijim, spretnijim i 
promišljenijim. No iz njih se ipak može vidjeti kako je narod mislio i koje su mu 
bila vrijednosti. Tako i danas rade Gradišćanski Hrvati, pa je Ana Šoretić u Hr- 
vatskom Gradišću objavila Poslovice 2010. i to istovremeno na gradišćanskom i 
na službenom hrvatskom jeziku. Ne treba zaboraviti stare dobre primjere! Mnoge 
mudrosti se ne moraju naučiti iz Ezopovih, La Fontainovih u Krilovljevih basni 
već i iz naših poslovica. 


Sažetak 
Rusanove poslovice i mudre izreke (Povodom 200 godišnjice rođenja) 


Ferdo Rusan (1810.-1879.) bio je jedini Ilirac koji je djelovao u Podravini, te je 
pokušao svoja iskustva i zvanja koja je stekao u vojničkoj službi prenijeti svojoj 
rodnoj grudi, osobito Virju kao satniji Đurđevačke pukovnije. Trebalo bi objaviti 
sabrana djela Rusanova jer bi se samo tako vidjela njegova mnogostranost. No 
ovom prilikom objavljuju se poslovice i mudre izreke koje je Rusan prikupljao 
tijekom svog života a neke i objavio kao u varaždinskom listu “Pučki prijatelj? 
1868. i 1869 godine. Iz tih poslovica može se mnogo toga iščitati jer su odraz 
života i vremena o kojem malo znamo zbog nedostatka izvora, i upravo radi toga 
smatramo da je vrijedna njihova objava. 


128 Podravski zbornik 2011. 


Summary 


Proverbs and wise sayings collected by Ferdo Rusan (on the occasion of 200 
anniversary of birth) 


Ferdo Rusan (1810th-1879th) was the only follower of Ilirian cultural revival, 
who was active in Podravina. He tried to transfer his experience and knowledge 
gained in military service in various parts of the Monarchy to his native country, 
especially to the Virje village which was a part of the Đurđevac Regiment. On this 
occasion he published a book of proverbs and wise sayings he collected throughout 
his life. Some of them were published in “Folk Friend" newspapers issued in 
Varazdin during 1868th and 1869%th. We know very lite about everyday life in 
these times due to lack of archival sources so customs and relaltionships can be 
investigated only by studiyng these proverbs. It would be really worthwhile to 
publish the entire Rusan literary output, whose release is only marginaly touched 
so far. 

